《学阮步兵体诗》
南北朝·王素

沈情发遐虑，纡郁怀所思。仿佛闻箫管，鸣凤接嬴姬。

联绵共云翼，燕婉相携持。寄言芳华士，宠利不常期。

泾渭分清浊，视彼谷风诗。

作者简介：（418—471）南朝宋琅邪临沂人，字休业。少有志行。初为庐陵国侍郎。母卒，隐居不仕。颇营田园之资。好文义，不以人俗累怀。宋孝建、大明、泰始中累辟不就。山中有蚿虫，鸣声清长，听之使人不厌，而其形甚丑，乃为《蚿赋》以自况。